ዝበቁልን ሰበባ ሕብሮም ካብ ግዜ ናብ ግዜ ይቀያየር። ኣካላት ላም ባሕሪ በቲ ቀንዲ መለለዪ ምድብ ሲረኒያ ዝኾነ፡ ከባቢኦም ንምድህሳስ ዘገልግሎም ስሑው ጸጉሪ ይሽፈን። እዞም ጸጉሪ'ዚኣቶም ኣብ ከበቢ ኣፎምን ብልዕቶምን ብዝያዳ ጎሊሖም ይምዕብሉ። ላዕለዋይ ከንፈር ላም ባሕሪ ቅርጺ ጫማ ፈርስ ዝሓዘ ኣዝዩ ተሪርን ተንቀሳቓስን ኮይኑ ኣብ መስርሕ ምልቃም ሳዕሪ ዓቢ ተራ ይጻወት። ላም ባሕሪ ኣዝየን ደቀቕቲ ኣዒንትን ድሩት ናይ ምርኣይ ክእለትን ክህልዎም ከሎ ናይ ምስማዕ ክእለቶም ግን ኣዝዩ ልዑል ምዃኑ ይፍለጥ። ላም ባሕሪ ኣብ ነሕድሕዶም ብፋጻ፡ ጩቕጩቕታ፡ ብምንባሕን ካልእ ኣብ ማይ መቓልሕ ዝፈጥሩ ድምጽታትን ብምፍጣር ከምዝረዳድኡ ይፍለጥ። ላም ባሕሪ ኣዝዮም በርጋጋትን ናብ ሰብ ዘይቀርቡን ብምዃኖም ባህርያቶም ብዕምቆት ንምፍላጥ ኣሸጋሪ ኮይኑ ይርከብ።